Ποιά διαφθορά μᾶς φταίει; | Φιλονόη καὶ Φίλοι...\nἬμουν, εἶμαι καί παραμένω καθ’ ὅλα ἔντιμος ἤ μήπως κάπου, κάτι, κάποτε μέ κάνει σήμερα νά σκύβω τό κεφάλι συναισθανόμενος τήν πραγματικότητα, πού ἐπιμελῶς κρύβω στό πίσω μέρος τοῦ μυαλού μου, καί ἡ ὁποία μέ καθιστᾶ συνένοχο;\nΠοιά εἶναι μεγαλύτερη διαφθορά λοιπόν; Καί ποιά πρέπει νά κτυπηθῇ πρώτη;\nΓιὰ ἐμέναν ἡ διαφθορὰ δὲν ἔχει μέγεθος. Εἶναι ἴδια παντοῦ. Ὅσο διεφθαρμένος εἶναι κάποιος ποὺ παίζει μὲ ἐκατομμύρια, ἄλλο τόσο διεφθαρμένος εἶναι κάποιος ποὺ παίζει μὲ χιλιάδες ἤ ἀκόμη καὶ μὲ ἐκατοντάδες εὐρώ. Εἶναι ἁπλό, ἀρκεῖ ἐμεῖς νὰ τὸ δοῦμε…\nἘὰν ἐμεῖς δὲν ἀλλάξουμε τίποτα θὰ ἀλλάξῃ!!!\nἘὰν ἐμεῖς δὲν καταπιαστοῦμε μὲ τοὺς ἑαυτούς μας γιὰ νὰ τοὺς πεπαιδεύσουμε καὶ νὰ τοὺς μεταμορφώσουμε σὲ πρότυπα, οὐδεὶς θὰ τὸ κάνῃ.\nἘὰν ἐμεῖς δὲν ξεκινήσουμε ἀπὸ τὰ ἁπλᾶ, τὰ καθημερινά, τὰ πασιφανῆ θὰ ἀλλάξῃ ΤΙΠΟΤΑ!!!\nἘὰν ἐμεῖς δὲν καταπιαστοῦμε μὲ αὐτὸ ποὺ λέγεται ἄτομο, ἄς μὴν περιμένουμε νὰ ἀλλάξῃ τὸ σύνολον.\nἘὰν ἐμεῖς δὲν ἐπικεντρωθοῦμε στὸ τὶ ὀφείλουμε νὰ πράξουμε πρῶτα γιὰ ἐμᾶς κι ἐν συνεχείᾳ γιὰ τοὺς ἄλλους, τὸ μόνον ποὺ θὰ ἐπιτύχουμε θὰ εἶναι ἡ ἐξακολούθησις αὐτῆς τῆς κατρακύλας ποὺ ἐντός της διαβιοῦμε.\nΔιότι αὐτὸ ποὺ ὀφείλουμε νὰ ἀναθεωρήσουμε δὲν εἶναι τελικῶς τὸ θέμα τῆς διαφθορᾶς.\nΕἶναι τὸ θέμα τῶν ἀξιῶν.\nΓιὰ τὴν ἀκρίβεια εἶναι τὸ θέμα τῆς ἐκπτώσεως τῶν ἀξιῶν.\nΚι ἐπεὶ δὴ φθάνουμε ἐπὶ τέλους στὴν καμπή, ὥρα εἶναι πιὰ νὰ ξεκινήσουμε καὶ νὰ θέτουμε νέες βάσεις, ὅρια καὶ φραγμούς.\nΓιὰ νὰ δομήσουμε τὸ νέο πρέπει νὰ δομήσουμε τὰ πάντα σὲ νέες βάσεις. Δῆλα δὴ νὰ δομήσουμε τὸ ἐγώ μας. Ἐλευθερία δὲν θὰ κερδίσουμε ἐὰν δὲν ἔχουμε δομήσῃ κάθε ἐπὶ μέρους παράμετρο.\nΚι ἐπεὶ δὴ οἱ ἐπὶ μέρους παράμετροι εἶναι αὐτὸ ποὺ λέγεται ἄτομο, δῆλα δὴ ὁ Ἄνθρωπος, φθάνουμε ἐπὶ τέλους στὸ σημεῖον νὰ συνειδητοποιήσουμε τὴν ἀνάγκη ἀνατροπῆς τῶν πάντων ἀπὸ τὶς βάσεις τους.\nἈπὸ τὸν ἴδιον τὸν ἄνθρωπο.\n← Μέ καθυστέρησι τῶν ἐμβολιασμῶν μειώνονται οἱ πιθανότητες ἐμφανίσεως ἄσθματος;\nΘές νά σοῦ ἀπαντήσω στό «γιατί ὄχι ἐθνικοσοσιαλιστές»; →\n2 thoughts on “Ποιά διαφθορά μᾶς φταίει;”\nΑὐτόματη εἰδοποίηση σύνδεσης: Ποιά διαφθορά μᾶς φταίει; | Φιλονόη καὶ φίλοι......\nΑὐτόματη εἰδοποίηση σύνδεσης: Ποιά διαφθορά μᾶς φταίει; | Ἡ Φιλονόη καὶ οἱ φίλοι της